Džeremijs Deiviss

Džeremijs Borings (; dzimis ), profesionāli zināms kā Džeremijs Deiviss (Jeremy Davies), ir amerikāņu aktieris, kurš plašāk pazīstams kā Daniels Faradejs seriālā "Pazudušie" un Dikijs Benets seriālā Justified. Viņš arī ir pazīstams pēc lomām filmās "Glābjot ierindnieku Raienu", Ravenous, "Dogvila" un "Melnais telefons". Džeremijs Deiviss arī ieskaņojis Balduru datorspēlēs God of War un God of War: Ragnarok.

 Dzīvesgājums 
Džeremijs Deiviss piedzima 1969. gada 8. oktobrī Travērssitijā, Mičiganā, trīs bērnu ģimenē. Pēc vecāku šķiršanās viņš kopā ar māti pārcēlās uz Kanzasu. Tomēr drīz pēc tam māte nomira no sarkanās vilkēdes izraisītām komplikācijām, un topošais aktieris pārcēlās uz dzīvi pie sava tēva Santabarbarā, Kalifornijā.

 Karjera 
Pēc studijām Amerikas Dramatiskās mākslas akadēmijā Pasadīnā, Džeremijs Deiviss sāka savu aktiera karjeru ar nelielām lomām televīzijas seriālos, piemēram, "Galvenā slimnīca" un "Melrouzpleisa", kā arī dažādās filmās.

1996. gadā Džeremijs Deiviss ieguva nelielu lomu Stīvena Spīlberga producētajā filmā "Viesuļvētra". Bet jau 1998. gadā aktieris piedalījās filmā, kas kļuva par viņa izrāvienu — Deiviss atveidoja kaprāli Aphamu, otrā plāna varoni Spīlberga kara drāmā "Glābjot ierindnieku Raienu". Uz šo lomu tika apsvērti arī citi aktieri, tostarp Šons Veilens, kā arī Mets Deimons, kurš galu galā atveidoja ierindnieku Raienu aktiera Noa Vaila vietā, kurš atteicās no šis lomas laika trūkuma dēļ. Gadu vēlāk, 1999. gadā, Deiviss atveidoja ierindnieku Tofleru šausmu filmā Ravenous, kuras sižets daļēji balstīts uz notikumu ar Donnera grupu un kanibāla Alfrēda Pākera stāstu. Lai gan filma iznākšanas gadā cieta finansiālu neveiksmi, vēlāk tā kļuva par kulta klasiku.

2002. gadā Džeremijs Deiviss piedalījās režisora Stīvena Soderberga veidotajā Staņislava Lema romāna "Solāris" jaunajā adaptācijā. 2003. gadā viņš filmējās Larsa fon Trīra filmā "Dogvila", bet 2005. gadā — tās turpinājumā "Manderleja". 2006. gadā Deiviss atveidoja otrā plāna lomu drāmā "Izglābšanās", kas balstīta uz patiesu stāstu par amerikāņu pilotu, kurš tika sagūstīts Vjetnamas kara laikā. Lai sagatavotos lomai, Deiviss speciāli notievēja par 15 kilogramiem, neskatoties uz to, ka jau sākotnēji bija tievs. Aktieris uzsvēra, ka vēlējies panākt maksimāli reālistisku attēlojumu par šausmām, ko piedzīvoja karagūstekņi nometnēs.

No 2008. līdz 2010. gadam Džeremijs Deiviss atveidoja vienu no galvenajām lomām — fiziķi Danielu Faradeju — populārajā televīzijas seriālā "Pazudušie". Laikā no 2011. līdz 2015. gadam viņš atveidoja otrā plāna lomu seriālā Justified, par kuru viņš 2011. gadā tika nominēts Emmy balvai, bet 2012. gadā viņš saņēma šo balvu. 2018. gadā aktieris atveidoja Džonu Dīganu trīs DC seriālos: "Bulta", "Supermeitene" un "Zibsnis". Tajā pašā gadā viņš filmējās citā Larsa fon Trīra filmā "Māja, ko uzcēla Džeks".

2021. gadā Džeremijs Deiviss atveidoja otrā plāna lomu Džo Hila stāsta "Melnais telefons" ekranizācijā. 2025. gadā viņš atkārtoja šo lomu turpinājumā "Melnais telefons 2".

 Filmogrāfija 

 Filma 
GadsNosaukumsLoma1992GuncrazyBills1994Spanking the MonkeyRejs"Nella" (Nell)Bilijs Fišers1996"Viesuļvētra" (Twister)Lourenss1998"Glābjot ierindnieku Raienu" (Save Private Rayan)kaprālis Timotijs Aphams1999Ravenousierindnieks Toflers"Miljons dolāru hotelis" (The Million Dollar Hotel)Toms Toms2001"Sekretāre" (Secretary)Pīters2002"Solāris" (Solaris)Snovs2003"Dogvila" (Dogville)Bills Hensons2004"Helters Skelters" (Helter Skelter)Čārlzs Mensons2005"Manderleja" (Manderlay)Nilss2006"Izglābšanās" (Rescue Dawn)Judžins Debruins2010"Diezgan jocīgs stāsts" (It's Kinda of a Funny Story)Smitijs2018"Māja, ko uzcēla Džeks" (The House That Jack Built)Els2021"Melnais telefons" (The Black Phone)Terenss2022The Infernal MachineElaidža Barets2023Dark HarvestDens Šepards2025"Melnais telefons 2" (Black Phone 2)Terenss

 Televīzija 
GadaNosaukumsLomaPiezīmes1991Dream Onlaupītājssērija: No, I Am Just Happy to See You1991"Galvenā slimnīca" (General Hospital)Rodžers3 sērijas1992"Melrouzpleisa" (Melrose Place)Pīts Stolerssērija: The Whole Truth2008—2010"Pazudušie" (Lost)Daniels Faradejsgalvenā loma; 23 sērijas2014"Hanibāls" (Hannibal)Pīters Bernadrons2 sērijas2014—2015"Konstantīns" (Constantine)Ričijs Simpsons2 sērijas2011—2015JustifiedDikijs Benets20 sērijas2015"Teksasa sacelšanās" (Texas Rising)ierindnieks Īfreims Noulssotrā plāna loma; 5 sērijas2016"Lucifers" (Lucifer)Niks Hofmaisterssērija: Lucifer, Stay. Good Devil.2017"Jātnieks bez galvas" (Sleepy Hollow)Malkolms Dreifuss13 sērijas2017"Tvinpīka" (Twin Peaks)Džimijssērija: Part 62017"Amerikāņu dievi" (American Gods)Jēzus Kristussērija: Come to Jesus2018"Zibsnis" (Flash)Džons Dīganssērija: Elseworlds, Part 12018"Bulta" (Arrow)Džons Dīganssērija: Elseworlds, Part 22018"Supermeitene" (Supergirl)Dzons Dīganssērija: Elseworlds, Part 32020"FIB" (FBI)Kenets Beitsssērija: Hard Decisions2020"Iesācēji" (The Rookie)detektīvs Bills Samerlendssērija: Hand-Off

 Atsauces 

 Ārējās saites 

Kategorija:1969. gadā dzimušie
Kategorija:Amerikāņu kinoaktieri
Kategorija:ASV televīzijas aktieri
Kategorija:ASV balss aktieri
Kategorija:BAFTA kino balvas ieguvēji (cilvēki)